ຄວັນ​ພິດ ປົກ​ຄຸມ ​ແລະ​ບົດ​ບັງ​ ເມືອງ Harbin ໃນຈີນ ​ເປັນ​ມື້​ທີ 3 (ວີດີໂອ/ສະໄລດ໌)
ໂທລະພາບ​ CCTV ຂອງ​ທາງ​ການຈີນ ກ່າວ​ວ່າ ຄວັນ​ພິດ​ຈະ​ຈາງຫາຍ​ໄປ ໃນ​ຕອນ​ສວາຍໆ​ ຂອງ​ວັນ​ອັງຄານ​ມື້​ນີ້.
ຄັວນໜາຂອງມົນລະພິດໄດ້ປົກຄຸມແລະບົດບັງເມືອງ Harbin ທາງພາກຕາເວັນອອກສຽງເໜືອ ຂອງປະເທດຈີນ ເປັນມື້ທີ 3 ແລ້ວ ບັງຄັບໃຫ້ມີການງົດຖ້ຽວບິນຫຼາຍຖ້ຽວ ແລະຮອດມີການ ປິດຖະໜົນໃຫຍ່ສາຍສໍາຄັນຈໍານວນນຶ່ງ ເຖິງແມ່ນວ່າ ສະຖານະການໃນເມືອງທີ່ມີປະຊາກອນ 10 ລ້ານ ຄົນແຫ່ງນີ້ ໄດ້ດີຂຶ້ນແດ່ແລ້ວກໍຕາມ ນັບຕັ້ງແຕ່ມື້ວັນຈັນວານນີ້ ມາ ແຕ່ລະດັບຂອງມົນລະພິດຢູ່ໃນອາກາດນັ້ນກໍຍັງສູງກ່ວາລະ ດັບປົກກະຕິ ທີ່ຖືວ່າປອດໄພຕາມກົດມາດຕະຖານສາກົນຂອງ ອົງການອະນາໄມໂລກນັ້ນ ປະມານ 15 ເທົ່າ ໃນວັນອັງຄານມື້ນີ້ ບັນດາໂຮງຮຽນແລະຫ້ອງການຫລາຍໆ ແຫ່ງ ແມ່ນຍັງປິດຢູ່ ຖ້ຽວບິນ ຕ່າງໆນັ້ນແມ່ນຖືກເລື່ອນອອກໄປ ຫຼືບໍ່ກໍຍົກເລີກໄປເລີຍ ສື່ຂອງລັດກ່າວວ່າ ໝອກຄວັນ ຍັງໜາຢູ່ຫຼາຍ ໃນເຊົ້າມືດຂອງວັນອັງຄານມື້ນີ້ ຈົນຕ້ອງໄດ້ອັດຖະໜົນສາຍຫຼັກຂອງເມືອງ ອົງການຂ່າວຊິນຮົວຂອງທາງການຈີນ ໄດ້ຖິ້ມໂທດ ເຫດການສຸກເສີນນີ້ ໃສ່ມື້ທໍາອິດ ຄືວັນ ອາທິດຜ່ານມາ ທີ່ມີການເປີດໃຊ້ອາຍຮ້ອນເພື່ອທໍາຄວາມອຸ່ນໃນເມືອງ ຂະນະທີ່ ລະດູໜາວກໍາ ລັງກ້າວເຂົ້າມານີ້ ໂທລະພາບ CCTV ຂອງທາງການຈີນ ກ່າວວ່າ ຄັວນມົນລະພິດຈະຈາງ ຫາຍໄປໃນຕອນສາຍໆຂອງວັນອັງຄານມື້ນີ້ ຄັວນເສຍຕ່າງໆ ທີ່ເກີດມາຈາກການພັດທະນາຢ່າງໄວ ແລະຕໍ່ເນື່ອງ ພ້ອມທັງການ ເຜົາໄໝ້ຖ່ານຫີນຢ່າງຫຼວງຫຼາຍ ໃນວົງກວ້າງທົ່ວຈີນນັ້ນ ໄດ້ກະຕຸ້ນໃຫ້ການນໍາຂອງ ປະເທດ ໃຫ້ຄໍາໝັ້ນສັນຍາວ່າ ຈະທໍາການປັບປຸງແກ້ໄຂ ລັດຖະບານໄດ້ໃຫ້ຄໍາໜັ້ນ ສັນຍາທີ່ຈະແກ້ໄຂບັນຫາມົນລະພິດອາກາດ ມາໄດ້ຫຼາຍໆປີແລ້ວ ແຕ່ກໍມີບໍ່ໄດ້ມີຄວາມກ້າວໜ້າໃດໆ